text: বোরহানউদ্দিন উপজেলা বাংলাদেশের ভোলা জেলার একটি প্রশাসনিক এলাকা।
  
  অবস্থান 
  বোরহানউদ্দিন উপজেলার উত্তরে ভোলা সদর উপজেলা ও দৌলতখান উপজেলা, দক্ষিণে লালমোহন উপজেলা, পূর্বে তজমুদ্দিন উপজেলা, পশ্চিমে বাউফল উপজেলা।
  
  ইতিহাস
  ভোলা সদর উপজেলা হতে ২২ কিলোমিটার দক্ষিণে বোরহানউদ্দিন উপজেলার অবস্থান। পূর্বে উপজেলার প্রান কেন্দ্র ছিলো বোরহানগঞ্জ বা বরণগঞ্জ। ১৮৭৬ সালে প্রলয়কারী বন্যার কারণে বর্তমান বোরহানউদ্দিনে স্থানান্তর হয়। বোরহানউদ্দিন হাওলাদার এর পিতা খাইরুল্লাহ সাহেব একসময় পটুয়াখালী কালাইয়া এর বাসিন্দা ছিলেন। বোরহানউদ্দিন হাওলাদার ফরিদপুর উপশীর জমিদার কালীপ্রসন্ন ভট্রাচার্য এর কাছ হতে তার নামে বন্দোবস্ত  নেন। সেই বোরহানউদ্দিনের নামে বর্তমান বোরহানউদ্দিন উপজেলার নামকরণ করা হয়। একসময় জমিদার কালীপ্রসন্নের নামে কালীগঞ্জ বলা হত।
  কালীগঞ্জ নামটি ব্রিটিশ অামলের দেওয়া ছিল।
  তাই এলাকার লোকজন অাদালতে মামলা করলে তারা জয়লাভ করে।
  পরবর্তীতে কালীগঞ্জ বোরহানউদ্দিন নামেই জনপ্রিয় হয়ে ওঠে।
  এখানকার হিন্দু-মুসলিমের মধ্যে রয়েছে শান্তি-সম্প্রতি-ভালোবাসা।
  
  প্রশাসনিক এলাকাসমূহ 
  বোরহানউদ্দিন উপজেলায় বর্তমানে ১টি পৌরসভা ও ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বোরহানউদ্দিন থানার আওতাধীন।
  
  পৌরসভা:
   বোরহানউদ্দিন
  
  ইউনিয়নসমূহ:
   ১নং গংগাপুর
   ২নং সাচড়া
   ৩নং দেউলা
   ৪নং কাচিয়া
   ৬নং হাসাননগর
   ৭নং টবগী
   ৮নং পক্ষিয়া
   ৯নং বড় মানিকা
   ১০নং কুতুবা
  
  স্থানীয় সরকার, পল্লী উন্নয়ন ও সমবায় মন্ত্রণালয় এর অধীনে ১৯৯৮ সালে বোরহানউদ্দিন উপজেলার বড়মানিকা, ছোট মানিকা, কুতুবা ও চর গাজীপুর মৌজার একাংশ নিয়ে ‘‘গ’’ শ্রেণীর পৌরসভা হিসেবে বোরহানউদ্দিন পৌরসভা প্রতিষ্ঠিত হয়। পরবর্তীতে ২০০৬ সালের ৫ অক্টোবর ‘‘খ’’ শ্রেণীতে ও ২০১৫ সালের ফেব্রুয়ারিতে ‘‘ক’’ শ্রেণীর পৌরসভায় উন্নীত হয়।  মেয়র হলো
  সুধীর কুমার দাস, প্রশাসক, (কার্যকাল ১৯৯৮ - ০৮/০৪/১৯৯৯),বশির আহম্মদ মিয়া, চেয়ারম্যান, (কার্যকাল ০৮/০৪/১৯৯৯ - ১৩/০৮/২০০১),সাইদুর রহমান মিলন, মেয়র, (কার্যকাল ০৩/০৩/২০০২ -১৫/০২/২০১১), মোঃ রফিকুল ইসলাম, মেয়র, (কার্যকাল ১৫/০২/২০১১ -বর্তমান)
  
  ভোলা-২ আসনটি ভোলা জেলার দৌলতখান উপজেলা ও বোরহানউদ্দিন উপজেলা নিয়ে গঠিত।
  
  তৃতীয় জাতীয় সংসদ 
  পঞ্চম জাতীয় সংসদ এ তোফায়েল আহমেদ বাংলাদেশ আওয়ামী লীগ হতে নির্বাচিত হন। ১৯৯১ সালে উপ নির্বাচনে বাংলাদেশ জাতীয়তাবাদী দল হতে মোশারেফ হোসেন শাহজাহান নির্বাচিত হন। ষষ্ঠ জাতীয় সংসদ বাংলাদেশ জাতীয়তাবাদী দল থেকে নিজাম উদ্দিন আহম্মেদ নির্বাচিত হন। ১৯৯৬ তোফায়েল আহমেদ বাংলাদেশ আওয়ামী লীগ হতে নির্বাচিত হন। অষ্টম জাতীয় সংসদ এ বাংলাদেশ জাতীয়তাবাদী দল এর  হাফিজ ইব্রাহিম নির্বাচিত হন। নবম জাতীয় সংসদ তোফায়েল আহমেদ বাংলাদেশ আওয়ামী লীগ হতে নির্বাচিত হন। দশম জাতীয় সংসদ,একাদশ জাতীয় সংসদ এ বাংলাদেশ আওয়ামী লীগ হতে আলী আজম নির্বাচিত হন।
  
  জনসংখ্যার উপাত্ত 
  ২০১১ সালের আদমশুমারি অনুযায়ী বোরহানউদ্দিন উপজেলার মোট জনসংখ্যা ২,৩৩,৮৬০ জন। এর মধ্যে পুরুষ ১,১৫,০৩৩ জন এবং মহিলা ১,১৮,৮২৭ জন। মোট পরিবার ৪৮,৫৩৪টি।
  
  শিক্ষা 
  ২০১১ সালের আদমশুমারি অনুযায়ী বোরহানউদ্দিন উপজেলার সাক্ষরতার হার ৪৭.৯%।
  
  অর্থনীতি
  
  কৃষি
  
  দর্শনীয় স্থান
   বোরহানউদ্দিন চৌধুরীর বাড়ি
   সরকারি পলিটেকনিক কলেজ।
   সরকারি অাব্দুল জব্বার কলেজ।
   খেওয়াঘাট ব্রীজ
   কুয়েত মাদ্রাসা
   পাওয়ার প্লান্ট রোড।
   বোরহানউদ্দিন কেন্দ্রীয় মন্দির।
   বোরহানউদ্দিন তেতুলিয়া রিভার ইকোপার্ক।
   বোরহানউদ্দিন মেঘনা রিভার ইকোপার্ক।
   বোরহানউদ্দিন ২৫০ মেগাওয়াট বিদ্যুৎ কেন্দ্র।
   বোরহানউদ্দিন শাহবাজপুর গ্যাসফিল্ড।
   বোরহানউদ্দিনের হ্যালিপ্যাট।
  
  বিবিধ
  
  আরও দেখুন
  
  তথ্যসুত্র
  
  বহিঃসংযোগ
   
   জাতীয় তথ্য বাতায়নে বোরহানউদ্দিন উপজেলা।
  
  বিষয়শ্রেণী:ভোলা জেলার উপজেলা
  বিষয়শ্রেণী:বরিশাল বিভাগের উপজেলা
  বিষয়শ্রেণী:বোরহানউদ্দিন উপজেলা
title: বোরহানউদ্দিন উপজেলা